प्रभुदास लीलाधर के सीईओ अजय बोडके के मुताबिक ग्लोबल संकेतों और घरेलू इकनॉमी की चुनौतियों के बीच ये बजट काफी शानदार है।अजय ने कहा कि ग्रामीण इलाकों, एग्री और उनसे जुड़े सेक्टर में अलोकेशन बढ़ाने से ग्रोथ को फायदा होने की पूरी उम्मीद है। वहीं लॉन्ग टर्म कैपिटल गेंस को लेकर मार्केट की आशंकाएं खत्म होने से निवेशकों के सेंटीमेंट्स और मजबूत हो गए हैं। अजय ने अनुमान दिया है कि रेट सेंसटिव सेक्टर आगे शानदार प्रदर्शन करेंगे।